CELEX: 62011CA0022
Language: et
Date: 2012-10-04 00:00:00
Title: Kohtuasi C-22/11: Euroopa Kohtu (kolmas koda) 4. oktoobri 2012 . aasta otsus (Korkein oikeus (Soome) eelotsusetaotlus) — Finnair Oyj versus Timy Lassooy (Õhutransport — Määrus (EÜ) nr 261/2004 — Reisijatele lennureisist mahajätmise korral antav hüvitis — Mõiste „lennureisist mahajätmine” — „Lennureisist mahajätmisena” kvalifitseerimise välistamine — Lennu tühistamine lähtelennujaamas toimuva streigi tõttu — Tühistatud lennust hilisemate lendude ümberkorraldamine — Nende lendude reisijate õigus hüvitisele)

24.11.2012   
            
            
               ET
            
            
               Euroopa Liidu Teataja
            
            
               C 366/9
            
         Euroopa Kohtu (kolmas koda) 4. oktoobri 2012. aasta otsus (Korkein oikeus (Soome) eelotsusetaotlus) — Finnair Oyj versus Timy Lassooy
   (Kohtuasi C-22/11) (1)
   
   (Õhutransport - Määrus (EÜ) nr 261/2004 - Reisijatele lennureisist mahajätmise korral antav hüvitis - Mõiste „lennureisist mahajätmine” - „Lennureisist mahajätmisena” kvalifitseerimise välistamine - Lennu tühistamine lähtelennujaamas toimuva streigi tõttu - Tühistatud lennust hilisemate lendude ümberkorraldamine - Nende lendude reisijate õigus hüvitisele)
   2012/C 366/15
   Kohtumenetluse keel: soome
   
      Eelotsusetaotluse esitanud kohus
   
   Korkein oikeus
   
      Põhikohtuasja pooled
   
   
      Hageja: Finnair Oyj
   
      Kostja: Timy Lassooy
   
      Ese
   
   Eelotsusetaotlus — Korkein oikeus — Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1, ELT eriväljaanne 07/08, lk 10) artikli 2 punkti j ning artiklite 4, 5 ja 7 tõlgendamine — Erakorralised asjaolud — Lähtekoha lennuvälja personali streigi tõttu tühistatud lend — Lendude ümberkorraldamine eesmärgiga vähendada negatiivset mõju tühistatud lennu reisijatele — Ümberkorraldamine, mis puudutab tühistatud lennust hilisemaid lende — Selliste lendude reisijate õigus hüvitisele
   
      Resolutsioon
   
   
               1.
            
            
               Mõistet „lennureisist mahajätmine” Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 2 punkti j ja artikli 4 tähenduses tuleb tõlgendada nii, et lisaks lennureisist mahajätmisele ülemüüdud lennu korral on sellega hõlmatud ka lennureisist mahajätmine muudel põhjustel nagu operatiivsed põhjused.
            
         
               2.
            
            
               Määruse nr 261/2004 artikli 2 punkti j ja artikli 4 lõiget 3 tuleb tõlgendada nii, et „erakorralised asjaolud”, mis ajendavad lennuettevõtjat korraldama ümber oma järgnevad lennud, ei õigusta nende hilisemate lendude puhul „lennureisist mahajätmist” ega vabasta seda lennuettevõtjat selle määruse artikli 4 lõikest 3 tulenevast hüvitamiskohustusest reisijate osas, kelle ta jätab maha mõnest sellisest pärast nimetatud asjaolude esinemist korraldatud lennust.
            
         
      (1)  ELT C 80, 12.3.2011.